મહેસાણા શહેરનાં અવસર પાર્ટી પ્લોટની પાછળનાં ભાગે આવેલી રાધે એક્ઝોટીકા અને શ્યામ બંગલોઝનાં ૧૧૩ જેટલાં રહીશોને માર્જીનની જગ્યામાં તેમજ કોમન પ્લોટમાં કરેલાં ગેરકાયદેસર બાંધકામો દૂર કરવા નગરપાલીકાએ નોટીસ પાઠવતાં ખળભળાટ મચી ગયો છે.રાધે એક્ઝોટીકામાં પૂર્વ ગૃહ રાજ્ય મંત્રી રજની પટેલનું મકાન હોવાથી પાલીકાએ આપેલી નોટીસનાં પગલે શહેરનું રાજકારણ ગરમાયુ છે. બીજી તરફ બંને સ્કીમ એક જ બિલ્ડરે બનાવી હોવાથી સમગ્ર મામલો ટોક ઓફ ધી ટાઉન બન્યો હતો.